ROMÂNIA

JUDEŢUL HARGHITA

CONSILIUL LOCAL MUNICIPAL

MIERCUREA–CIUC
HOTĂRÂREA  Nr. 315/27.10.2017
pentru modificarea și completarea Hotărârii nr. 81/2012 privind aprobarea Studiului de fezabilitate pentru investiţia: „CONSTRUIRE SALA DE SPORT LA LICEUL DE ARTĂ NAGY ISTVÁN” cu modificările și completările ulterioare

Consiliul Local al Municipiului Miercurea-Ciuc, întrunit în şedinţa ordinară din data de 27 octombrie 2017;

Analizând Expunerea de motive nr. 19130 şi Raportul de specialitate nr. 19132 din data de 24.10.2017, întocmit de Direcţia managementul proiectelor, achiziţii publice şi investiţii din cadrul aparatului de specialitate a Primarului Municipiului Miercurea-Ciuc, prin care s-a propus adoptarea unei hotărâri cu privire la modificarea și completarea Hotărârii nr. 81/2012 completată ulterior prin Hotărârea nr. 198/2017 privind aprobarea Studiului de fezabilitate pentru investiţia: „CONSTRUIRE SALA DE SPORT LA LICEUL DE ARTĂ NAGY ISTVÁN”;

Pe baza rapoartelor comisiei pentru:

- administraţia publică locală, juridică, apărarea ordinii publice, respectarea drepturilor şi libertăţilor cetăţenilor;

- studii, prognoze economico-sociale, buget, finanţe, agricultură, administrarea domeniului public şi privat;

Ținând cont de Hotărârea nr. 81/2012 privind aprobarea Studiului de fezabilitate pentru investiţia: „CONSTRUIRE SALA DE SPORT LA LICEUL DE ARTĂ NAGY ISTVÁN”;

Având în vedere prevederile Ordonanței de urgență nr. 28/2013 privind aprobarea Programului Național de Dezvoltare Locală, cu modificările și completările ulterioare, respectiv Normele metodologice din 9 mai 2013 pentru punerea în aplicare a prevederilor <LLNK 12013    28180 301   0 46>Ordonanţei de urgenţă a Guvernului nr. 28/2013 pentru aprobarea Programului naţional de dezvoltare locală;

Luând în considerare prevederile art. 44 alineatul (1) din Legea nr. 273/2006 privind finanţele publice locale, cu modificările şi completările ulterioare;

Având în vedere prevederile Hotărârii Guvernului nr. 28/2008 privind aprobarea conţinutului cadru al documentaţiei tehnico-economice aferente investiţiilor publice, precum şi a structurii şi metodologiei de elaborare a devizului general pentru obiective de investiţii şi lucrări de intervenţii;

Având în vedere prevederile Ordinului nr. 863/2008 al Ministrului Dezvoltării, Lucrărilor Publice şi Locuinţelor pentru aprobarea „Instrucţiunilor de aplicare a unor prevederi din Hotărârea Guvernului nr. 28 din 2008 privind aprobarea conţinutului-cadru al documentaţiei tehnico-economice aferente investiţiilor publice, precum şi a structurii şi metodologiei de elaborare a devizului general pentru obiective de investiţii şi lucrări de intervenţii, cu modificările şi completările ulterioare; 

Având în vedere art. 15 alin. (1) din Hotărârea Guvernului nr. 907/2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, cu modificările și completările ulterioare;

Ținând cont de cap. VIII., art. 291 alin (1) din Legea nr. 227/2015 privind Codul Fiscal, cu modificările ulterioare;

Lucrarea, aparţinând Domeniul public al Municipiului Miercurea-Ciuc, conform Hotărârii Consiliului Local Municipal Miercurea-Ciuc nr. 6/2008, cu modificările și completările ulterioare, este prevăzută în Lista de investiţii,  la subcapitolul 65.02.04.02 Învățământ, aprobată prin Hotărârea nr. 58/2017 al Consiliului Local al Municipiului Miercurea-Ciuc privind aprobarea bugetului de venituri şi cheltuieli pe anul 2017, cu modificările şi completările ulterioare;


În temeiul prevederilor art. 36, alin. (2). literele b), c) şi d) şi alin. (4) litera d) şi e), alin. (6), art. 39 alin. (1), art. 45 alin. (2) litera e) şi art. 115, alin. 1), litera b) din Legea administraţiei publice locale nr. 215/2001, republicată, cu modificările şi completările ulterioare;
H O T Ă R Ă Ş T E

Art. I. Se aprobă modificarea și completarea Hotărârii Consiliului Local nr. 81/2012 privind aprobarea Studiului de fezabilitate pentru investiția: „CONSTRUIRE SALA DE SPORT LA LICEUL DE ARTĂ NAGY ISTVÁN” cu modificările și completările ulterioare, prin modificarea art. 2, respectiv introducerea art. 3, care vor avea următorul cuprins:
              ”Art. 2. Se aprobă defalcarea valorii investiției în conformitate cu art. 8 din Normele metodologice pentru punerea în aplicare a prevederilor <LLNK 12013    28180 301   0 46>Ordonanţei de urgenţă a Guvernului nr. 28/2013 privind aprobarea Programului Național de Dezvoltare Locală, cu modificările și completările ulterioare, pentru obținerea finanțării investiției din bugetul de stat prin Programul Național de Dezvoltare Locală (PNDL), după cum urmează:
	Finanțare
	Valoare totală cu TVA

	
	lei 

	De la bugetul local
	3.624.308,00

	Valoarea Investiției
	5.692.337,00



                  Art. 3. Pentru evitarea plății unor eventuale penalități de întârziere datorate nepunerii la dispoziție a resurselor financiare în cadrul programului PNDL, municipiul Miercurea Ciuc va achita contravaloraea facturilor aferente programului, urmând ca aceste sume să fie recuperate ulterior de la bugetul de stat.”

Art. II. Cu aducerea la îndeplinire a prezentei hotărâri se însărcinează viceprimarul municipiului Szőke Domokos, Direcția managementul proiectelor, achiziții publice și investiții și Direcția economică - Compartimentul financiar contabil și control financiar de gestiune din cadrul aparatului de specialitate al primarului municipiului Miercurea-Ciuc.

Art. III. Prezenta hotărâre se comunică:

a) Instituţiei Prefectului Judeţului Harghita;

b) Primarului municipiului Ráduly Róbert Kálmán;

c) Viceprimarului municipiului Szőke Domokos;

d) Biroului de investiţii;

e) Direcţiei economice- Compartimentul financiar contabil şi control financiar de gestiune;

f) Biroului de achiziții publice;

g) Direcţiei managementul proiectelor, achiziţii publice şi investiţii;

h) S.C. VALLUM S.R.L. Miercurea Ciuc.
	        

                 Preşedintele şedinţei
          FÜLÖP ÁRPÁD ZOLTÁN
	 

Contrasemnează pentru legalitate – Secretarul  municipiului
 WOHLFART RUDOLF
































